ΓΡΑΠΤΗ ΕΡΩΤΗΣΗ E-1667/01

υποβολή: Jan Mulder (ELDR) προς την Επιτροπή

(14 Ιουνίου 2001)

Θέμα: Ο κοινοτικός κανονισμός προστασίας φυτικών ποικιλιών και οι διαπραγματεύσεις διεύρυνσης

Η έγκριση της κοινοτικής νομοθεσίας για την προστασία φυτικών ποικιλιών από τα νέα κράτη μέλη, το αργότερο κατά την ένταξή τους και χωρίς μεταβατική περίοδο, έχει μεγάλη σημασία. Όσον αφορά την προστασία ποικιλιών δημιουργείται κατάσταση η οποία ενδέχεται να επηρεάσει τη λειτουργία της εσωτερικής αγοράς. Θα δοθεί η δυνατότητα σε ορισμένα νέα κράτη μέλη να καλλιεργήσουν ποικιλίες οι οποίες προστατεύονται σε εθνικό επίπεδο σε άλλα κράτη μέλη της Ευρωπαϊκής Ένωσης, χωρίς να καταβάλουν αποζημίωση αδείας γεγονός το οποίο θα δημιουργήσει νόθευση του ανταγωνισμού και θα παρακωλύσει την λειτουργία της εσωτερικής αγοράς.

1. Μπορεί να αναφέρει η Επιτροπή ποια αποτελέσματα έχουν σημειωθεί όσον αφορά τις διαπραγματεύσεις ένταξης στον τομέα των δικαιωμάτων δημιουργού φυτικών ποικιλιών· Μπορεί η Επιτροπή βάσει αυτού να διαβεβαιώσει ότι τα προϊόντα φυτικών ποικιλιών του κοινοτικού πρωτοκόλλου ποικιλιών τα οποία έχουν εξαιρεθεί από την εθνική νομοθεσία σταποψήφια κράτη μέλη, θα τύχουν εν τοιαύτη περιπτώσει, προστασίας·

2. Μπορεί να αναφέρει η Επιτροπή ποιες δυνατότητεςπάρχουν ώστε οι ποικιλίες οι οποίες προστατεύονται από το εθνικό δίκαιο για τις φυτικές ποικιλίες στα σημερινά κράτη μέλη αλλά οι οποίες δεν μπόρεσαν να συμπεριληφθούν στον κοινοτικό πρωτόκολλο ποικιλιών όταν τέθηκε σε εφαρμογή ο κανονισμός 2100/94(1) — παρά την παρέκκλιση βάσει του άρθρου 116- θα τύχουν εντούτοις της προστασίας φυτικής ποικιλίας στα μελλοντικά νέα κράτη μέλη·

3. Προτίθεται η Επιτροπή, στο πλαίσιο των διαπραγματεύσεων ένταξης, να προσφέρει την δυνατότητα καταγραφής στο κοινοτικό πρωτόκολλο ποικιλιών, κατ' αναλογία με την παρέκκλιση του άρθρου 116 του κανονισμού 2100/1994, στις ποικιλίες εκείνες οι οποίες προστατεύονται μόνο σταποψήφια κράτη μέλη,πό την προϋπόθεση ότι θα ισχύσει σχετικώς ειδική προς το σκοπό αυτό περίοδος από την στιγμή της επίσημης ένταξης και ότι τα νέα κράτη μέλη θα αποδεχθούν στο σύνολό τους κατά την στιγμή της ένταξης, τόσο τον κοινοτικό κατάλογο ποικιλιών, όσο και το κοινοτικό πρωτόκολλο ποικιλιών·

(1) ΕΕ L 227 της 1.9.1994, σελ. 1.

Απάντηση του κ. Byrne εξ ονόματος της Επιτροπής

(17 Σεπτεμβρίου 2001)

Στο πλαίσιο της Κοινότητας παρέχεται προστασία των φυτικών ποικιλιών ως ακολούθως:

- Κοινοτικά δικαιώματα επί φυτικών ποικιλιών βάσει του κανονισμού (ΕΚ) αριθ. 2100/94 του Συμβουλίου της 27ης Ιουλίου 1994 για τα κοινοτικά δικαιώματα επί φυτικών ποικιλιών(1), όπως τροποποιήθηκε με τον κανονισμό της 25ης Οκτωβρίου 1995,

- δικαιώματα επί φυτικών ποικιλιών βάσει των εθνικών νομοθεσιών 13 από τα σημερινά κράτη μέλη της Κοινότητας.

Τα κοινοτικά δικαιώματα επί φυτικών ποικιλιών ισχύουν ενιαία στην επικράτεια της Κοινότητας, ενώ τα εθνικά δικαιώματα ισχύουν μόνον στην επικράτεια του κράτους μέλους για το οποίο πρόκειται.

Απαγορεύεται η σωρευτική προστασία φυτικής ποικιλίας μέσω κοινοτικού και εθνικού δικαιώματος σε κράτος μέλος.

Με την ένταξη νέων κρατών μελών και εφόσον δεν έχει προβλεφθεί παρέκκλιση ή μεταβατική περίοδος, η ισχύς των κοινοτικών δικαιωμάτων επί φυτικών ποικιλιών τα οποία είχαν παραχωρηθεί ήδη πριν από την ένταξη επεκτείνεται αυτομάτως στις επικράτειές τους, ενώ εφαρμόζεται επίσης η απαγόρευση σωρευτικής προστασίας.

Το πρόβλημα που θίγει ο αξιότιμος βουλευτής, το οποίο αφορά την καλλιέργεια ποικιλιών σε περιοχές της Κοινότητας όπου δενπάρχει προστασία, ήταν ήδη γνωστό από τη θέση σε εφαρμογή του συστήματος κοινού μητρώου που δημιουργήθηκε με το κοινοτικό δίκαιο για την εμπορία σπόρων και άλλου πολλαπλασιαστικούλικού καιπήρξε μια από τις αιτίες για τη δημιουργία κοινοτικού συστήματος δικαιωμάτων επί φυτικών ποικιλιών.

1. Αιτήσεις τωνποψήφιων χωρών για παρέκκλιση από το κοινοτικό σύστημα δικαιωμάτων επί φυτικών ποικιλιών, ή για μεταβατικές περιόδους όσον αφορά την εφαρμογή του, θα έπρεπε να κοινοποιηθούν κατά την ενταξιακή διάσκεψη ως ζητήματα προς διαπραγμάτευση στα έγγραφα θέσεών τους.

Δεν έχουν προχωρήσει την προετοιμασία τους για ένταξη στην Κοινότητα όλες οιποψήφιες χώρες μέχρι του σημείου ναποβάλουν διαπραγματευτικό έγγραφο για το κεφάλαιο γεωργία.

Επί του παρόντος έχουνποβληθεί 11 έγγραφα θέσεων που αφορούν την κτηνιατρική και φυτοϋγειονομική πτυχή του κεφαλαίου της γεωργίας, ενώ 9ποψήφιες χώρες εδήλωσαν σαφώς ότι αποδέχονται το κοινοτικό κεκτημένο στον τομέα των δικαιωμάτων επί φυτικών ποικιλιών και δεν θα ζητήσουν παρέκκλιση ή μεταβατική περίοδο όσον αφορά την εφαρμογή του.

Με την επιφύλαξη των αποτελεσμάτων των διαπραγματεύσεων επί αιτήσεων προσωρινής παρέκκλισης όπως εκείνες που εγκρίθηκαν βάσει του άρθρου 116 του κανονισμού για τα κοινοτικά δικαιώματα επί φυτικών ποικιλιών κατά την αρχική φάση του συστήματος, όλες οι φυτικές ποικιλίες που προστατεύονται σύμφωνα με το κοινοτικό σύστημα αναμένεται να τύχουν αυτομάτως προστασίας στα νέα κράτη μέλη αμέσως μετά την ένταξη, ανεξαρτήτως εάν έχουνπαχθεί, ή όχι, σε διαδικασία για τη χορήγηση προστασίας κατά το εθνικό δίκαιο στις εν λόγω χώρες.

Η γεωγραφική επέκταση της προστασίας αναμένεται ότι δεν θα ισχύσει για ποικιλίες που προστατεύονται βάσει εθνικών δικαιωμάτων σε ένα ή περισσότερα από τα σημερινά κράτη μέλη, ακόμη και εάν συμπεριλαμβάνονται σε ένα από τα κοινά μητρώα ποικιλιών που έχει καταρτίσει η Επιτροπή.

2. Τα εθνικά συστήματα προστασίας φυτικών ποικιλιών στα σημερινά ή τα μελλοντικά κράτη μέλη δεν εμπίπτουν στον τομέα ευθύνης της Κοινότητας. Κατά συνέπεια, η Επιτροπή δεν μπορεί να αναφέρει ποιες δυνατότητεςπάρχουν ώστε οι ποικιλίες, οι οποίες επί του παρόντος προστατεύονται στα σημερινά κράτη μέλη, να τύχουν της προστασίας φυτικής ποικιλίας στα νέα κράτη μέλη.

3. Η Επιτροπή έχει ήδη προσφέρει τη δυνατότητα να χορηγηθεί κοινοτική προστασία σε ποικιλίες οι οποίες οι οποίες επί του παρόντος προστατεύονται μόνον στιςποψήφιες χώρες. Οι προϋποθέσεις πρέπει να είναι παρεμφερείς με εκείνες των παρεκκλίσεων που προβλέπονται στο άρθρο 116, παράγραφοι 1 και 2, του κανονισμού για τα κοινοτικά δικαιώματα επί φυτικών ποικιλιών.

(1) ΕΕ L 258 της 28.10.1995.